《饯宋承旨潜溪先生致仕归金华七首 其五》
明代·孙蕡

一自先生离禁闼，玉堂清致更无人。金莲飏彩初寒夕，燕寝凝无散暮春。

著作有官惟故事，论思此道竟谁陈。青云志气惭悲梗，不觉临岐泪满巾。

作者简介：（1334—1389）广东顺德人，字仲衍，号西庵。博学工诗文。明兵下广东，蕡为何真作书请降。洪武中历虹县主簿、翰林典雅。预修《洪武正韵》。出为平原簿，坐事被逮，罚筑京师城垣。旋得释。十五年，起苏州经历，坐累戍辽东。又以尝为蓝玉题画，论死。有《西庵集》。